116. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Δ/2200/240 της 25 Ιαν./5 Φεβρ.  1977 (ΦΕΚ Β΄73) Περί αποκασταστάσεως αυτοκινητιστών εξυπηρετούντων την επί αγόνων γραμμών συγκοινωνίαν.  Έχοντες υπόψη: α)Τας διατάξεις του άρθρου 4 παρ. 11 του Ν.Δ/τος 102/73 και  β)Την ανάγκην ρυθμίσεως του θέματος της συγκοινωνιακής εξυπηρετήσεως των χαρακτηριζομένων ως αγόνων γραμμών της Χώρας, αποφασίζομεν: Ορίζομεν, όπως ενταχθούν εις τα οικεία ΚΤΕΛ, αυτοκίνητα άτινα εκτελούν ή εξετέλουν συγκοινωνίαν επί αγόνων γραμμών, εφ’ όσον αύται έχουν χαρακτηρισθή ή θέλουν χαρακτηρισθή ως υπεραστικαί τοιαύται, κατά τα κατωτέρω λεπτομερώς οριζόμενα: 1.Ένταξις αυτοκινήτων. Εις τα οκεία ΚΤΕΛ εντάσσονται τα αυτοκίνητα:  «α)Τα εκτελούντα συγκοινωνίαν κατά την 17ην Σεπτεμβρίου 1973, αφ’ ης ήρξατο ισχύον το Ν. Δ. 102/73. Η ένταξις αύτη πραγματοποιείται εντός τετραμήνου προθεσμίας από του χαρακτηρισμού της αγόνου γραμμής επί της οποίας εξετέλουν συγκοινωνίαν ως υπεραστικής τοιαύτης». Το εδάφ. α) αντικατεστάθη ως άνω δια της παρ. 1 απόφ. Δ-20177/2208 της 12/24 Αυγ. 1977 (ΦΕΚ Β΄801). Σελ. 312,734(δ) Τεύχος ΣΤ21-Σελ. 22. β)Τα εξυπηρετήσαντα αγόνους γραμμάς από ενάρξεως ισχύος του Ν. 2119/52 «περί των δια αυτοκινήτων λεωφορείων συγκοινωνιών», μέχρι της δημοσιεύσεως του Ν.Δ. 102/73 «περί οργανώσεως των δια λεωφορείων αυτοκινήτων εκτελουμένων δημοσίων επιβατικών συγκοινωνιών» επί συνολικόν χρονικόν διάστημα τουλάχιστον (10) δέκα ετών και αι γραμμαί εφ’ ων εξετέλουν συγκοινωνίαν, εχαρακτηρίσθησαν, ως υπεραστικαί τοιαύται. Η ένταξις αύτη πραγματοποιείται εντός 4μήνου από της ισχύος της παρούσης. γ)Τα εκτελούντα ή εκτελέσαντα συγκοινωνίαν επί αγόνων γραμμών κατά την 17ην Σεπτεμβρίου 1973, αφ’ ης ήρξατο ισχύον το Ν.Δ. 102/73 και συνεχώς επί εν έτος τουλάχιστον προ της ισχύος τούτου και διεκόπη η εκτέλεσις συγκοινωνίας λόγω ανωτέρας βίας (κατολίσθησις χωρίων κ.λ.π.). Τα ανωτέρω θα αποδεικνύωνται οπωσδήποτε εξ επισήμων στοιχείων Δημοσίων Αρχών.  δ)Της κατά τ’ ανωτέρω εντάξεως αποκλείονται οι καθ’ οιονδήποτε τρόπον τυχόντες αδείας κυκλοφορίας αυτοκινήτου Δ.Χ. οιασδήποτε κατηγορίας δια αποκατάστασίν των, λόγω εκτελέσεως συγκοινωνίας επί αγόνου οδικής γραμμής της Χώρας.  ε)οι αυτοκινητισταί οι οποίοι εξετέλουν συγκοινωνίαν επί αγόνων γραμμών και έτυχον κρατικής παραχωρήσεως κατά τας διατάξεις των Α.Ν. 88/67 και 183/67 αποκαθίστανται με το ήμισυ του ποσοστού του προβλεπομένου υπό της παρ. 2 (ποσοστά συμμετοχής) της ως άνω αποφάσεως, ως αύτη τροποποιείται δια της παρούσης. Το εδάφ. ε΄ προσετέθη δια της υπ’ αριθ. Δ 4.000/420 της 14/19 Φεβρ. 1977 (ΦΕΚ Β΄123) ομοίας, ισχυούσης από 5 Φεβρ. 1977. «στ)Οι αυτοκινητισταί οι οποίοι εξετέλουν συγκοινωνίαν επί αγόνων γραμμών και είχον τας προς αποκατάστασίν των προϋποθέσεις προ της ισχύος της παρούσης και δι’ οιονδήποτε λόγον δεν απεκατεστάθησαν εισέτι, δύνανται εντός τετραμήνου προθεσμίας από της ισχύος της παρούσης να υποβάλουν νέας αιτήσεις μετά πλήρων δικαιολογητικών δια τον σκοπόν αυτόν. Ομοίως οι τυχόν υποβαλόντες αιτήσεις μετά δικαιολογητικών, δύνανται να τύχουν εφαρμογής των διατάξεων της παρούσης, εάν υποβάλουν εντός της αυτής προθεσμίας νεάν αίτησιν».  Το εδάφ. στ)προσετέθη δια της παρ. 2 αποφ. Δ-20177/2208 της 12/24 Αυγ. 1977 (ΦΕΚ Β΄801). 21.Ζ.α.116 Κοινά Ταμεία Εκμεταλλεύσεως Λεωφορείων (ΚΤΕΛ) 2.Ποσοστά συμμετοχής α) Η συμμετοχή των ιδιοκτητών των εντασσομένων αυτοκινήτων εις τα οικεία ΚΤΕΛ, ορίζεται δι’ αποφάσεως του οικείου Νομάρχου επί λεωφορείων εγκεκριμένων τύπων Ε΄ ή Δ΄ όπου ταύτα κυκλοφορούν και εις ποσοστόν προκύπτον εκ της σχέσεως των πραγματοποιηθεισών κατά το έτος 1973 και μέχρις ενάρξεως λειτουργίας των ΚΤΕΛ χιλιομετρικών θέσεων, προς τον μέσον όρον των τοιούτων των υπεραστικών λεωφορείων του οικείου τομέως του τέως ΚΤΕΥΛ της αυτής χρονικής περιόδου, πλην των περιπτώσεων 1β και 1γ καθ’ ας ως χρονική περίοδος θα λαμβάνηται το προηγηθέν της διακοπής της κυκλοφορίας του αυτοκινήτου ημερολογιακόν έτος. β) Ως βάσις δια τον προϋπολογισμόν των χιλιομετρικών θέσεων θα λαμβάνηται δια μεν τας θέσεις αι τοιαύται αι προκύπτουσαι εκ της αδείας κυκλοφορίας δια δε τα χιλιόμετρα τα προκύπτοντα εξ επισήμων στοιχείων, ήτοι εκ των εγκεκριμένων δρομολογιών δι’ αποφάσεων του Νομάρχου ή των οικείων Αστυνομικών Αρχών. γ) «Το προκύπτον πραγματικόν ποσοστόν κατά την εφαρμογήν της παρούσης παραγράφου, προσαυξάνεται κατά δύο εκατόν (2%) δι’ έκαστον πλήρες έτος κυκλοφορίας των αυτοκινήτων των εκτελούντων συγκοινωνίαν επί αγόνων γραμμών από της ημερομηνίας ενάρξεως εκτελέσεως της συγκοινωνίας ταύτης (απόφασις Νομάρχου) μέχρι της τοιαύτης καθ’ ην αποσύρεται της κυκλοφορίας. Το ούτω προκύπτον ποσοστόν αποκαταστάσεως επί λεωφορείου αυτοκινήτου τύπου «Ε» και «Δ» κατ’ εφαρμογήν της παρούσης δεν δύναται να είναι μικρότερον του 50% ακεραίας μονάδας λεωφορείου. Εάν δε το ποσοστόν τούτο υπερβαίνει το 50% και είναι μικρότερον του 75% μη συμπεριλαμβανομένου, τότε η αποκατάστασις πραγματοποιείται με ποσοστόν 50%. Εάν όμως υπερβαίνει το 75% τότε στρογγυλοποιείται εις ποσοστόν ακεραίας μονάδας, ήτοι 100%. Εν ουδεμιά περιπτώσει το ούτω προκύπτον ποσοστόν δύναται να είναι μεγαλύτερον της ακεραίας μονάδος λεωφορείου τύπου «Ε» και «Δ». Το εδάφ. γ΄ αντικατασταθέν δια της αποφ. Δ4000/420 της 14/19 Φεβρ. 1977 (ΦΕΚ Β΄ 123), αντικατεστάθη εκ νέου ως άνω δια της παρ. 3 απόφ. Δ20177/2208 της 12/24 Αυγ. 1977 (ΦΕΚ Β΄ 801). δ. Αιτήσει των αποκαθισταμένων ιδιοκτητών των εντασσομένων αυτοκινήτων δύναται να εγκρίνηται, δι’ αποφάσεως του Νομάρχου η συμμετοχή των επί υπεραστικών λεωφορείων των εγκεκριμένων τύπων Υ1 και Υ2, εφ’ όσον το νεοεντασσόμενον εις το ΚΤΕΛ αυτοκίνητον πρόκειται να κυκλοφορήση επ’ ονόματι του αποκατασταθέντος αυτοκινητιστού και επ’ ονόματι του ΚΤΕΛ από κοινού, ή εφ’ όσον επί της χαρακτηρισθείσης αγόνου γραμμής ως υπεραστικής τοιαύτης, δύνανται να κυκλοφορήσουν οι ως είρηται τύπου Υ1 και Υ2. Εις την περίπτωσιν ταύτην το ποσοστόν συμμετοχής των ιδιοκτητών λεωφορείου επί αυτοκινήτου τύπου «Ε» ή «Δ» των νεοεντασσομένων αυτοκινήτων εις τα οικεία ΚΤΕΛ παραμένει το αυτό αντιστοίχως επί των ως άνω τύπων λεωφορείων αυτοκινήτων εις Υ1 και Υ2. 3.Διαδικασία εντάξεως. Η κατά τα άνω απόφασις, του οικείου Νομάρχου, εκδίδεται εντός διμήνου προθεσμίας από της υποβολής της σχετικής αιτήσεως, υποβαλλομένης οπωσδήποτε μετά τον χαρακτηρισμόν της αγόνου γραμμής ως υπεραστικής τοιαύτης και εντός προθεσμίας δύο (2) μηνών από του χαρακτηρισμού επί τη υποβολή των κάτωθι δικαιολογητικών: α)Πιστοποιητικού του Ταμείου Συντάξεως Αυτοκινητιστών, περί του ότι, ο ιδιοκτήτης του αυτοκινήτου τυγχάνει εγγεγραμμένος και ησφαλισμένος παρ’ αυτώ. β)Σημειώματος της παρά τη οικεία Νομαρχία Υπηρεσίας Συγκοινωνιών, περί υπάρξεως των κατά την παρ. 1 προϋποθέσεων, ως προς την εκτέλεσιν συγκοινωνίας επί αγόνου γραμμής. γ)Κεκυρωμένου αντιγράφου της αποφάσεως του Νομάρχου ή βεβαιώσεως της οικείας Αστυνομικής Αρχής, εξ ων να προκύπτη, ο αριθμός των δρομολογίων άτινα εξετέλουν τα λεωφορεία κατά την εν παρ. 2 της παρούσης χρονικής περίοδον, προς καθορισμόν των χιλιομετρικών θέσεων και βεβαιώσεως του οικείου ΚΤΕΛ, περί του αριθμού των χιλιομέτρων όπερ εξετέλει λεωφορείον τούτου, κατά την ως είρηται χρονικήν περίοδον. 4.Κυκλοφορίαν νέων λεωφορείων αυτοκινήτων εγκεκριμένων τύπων. α)Αφ’ ης, άγονος γραμμή, χαρακτηρισθή ως υπεραστική τοιαύτη, δέον όπως τεθή εις κυκλοφορίαν, λεωφορείον όχημα των εγκεκριμένων τύπων ήτοι «Ε΄», «Δ΄», «Υ1» και «Υ2», εντός προθεσμίας έτους, δυναμένης να παραταθή επί εν εισέτι εξάμηνον εάν συντρέχουν σοβαροί λόγοι, εντασσόμενον εις την δύναμιν του οικείου ΚΤΕΛ, δια αποφάσεως του Νομάρχου, είτε υπό των ιδίων των ιδιοκτητών αυτών, είτε από κοινού μετά των ιδιοκτητών ετέρων αυτοκινήτων, κυκλοφορούντων εις ετέρας αγόνους γραμμάς εν τω αυτώ Νομώ και αποσυρομένων της κυκλοφορίας κατ’ εφαρμογήν των διατάξεων της παρούσης. β)Εν περιπτώσει μη συμπληρώσεως κατά τ’ ανωτέρω ακεραίας μονάδος προς θέσιν εις κυκλοφορίαν λεωφορείου τύπου Ε΄, ή Δ΄, το υπόλοιπον μέχρι συμπληρώσεως ακεραίας μονάδος ποσοστόν, ήτοι 50% καλύπτεται υποχρεωτικώς υπό του οικείου ΚΤΕΛ, ως κατωτέρω εν παραγράφω 4γ ορίζεται. γ)Η σχετική απόφασις περί αποκαταστάσεως των αυτοκινητιστών αγόνου γραμμής, κοινοποείται εις το αρμόδιον ΚΤΕΛ, όπερ δι’ αποφάσεως του Δ.Σ. υποχρεούται όπως γνωρίση τη Νομαρχία και τω ενδιαφερομένω εντός ανατρεπτικής προθεσμίας 2 μηνών από της λήψεως ταύτης την σύμπραξίν τούτου δια την κυκλοφορίαν νέου αυτοκινήτου. Παρερχομένης απράκτου της ως άνω προθεσμίας η αρμοδία Υπηρεσία της Νομαρχίας εκδίδει νέαν απόφασιν, περί ανακαθορισμού του ποσοστού αποκαταστάσεως είτε δια συμπράξεως ετέρου εν τω μεταξύ αποκατασταθέντος αγόνου αυτοκινητιστού, είτε εν μη υπάρξει τοιούτου, δι’ αυξήσεως του ποσοστού συμμετοχής του δικαιωθέντος προς συμπλήρωσιν ακεραίας μονάδος λεωφορείου τύπου Ε΄ ή Δ΄.  Η αρχική άρνησις του Δ.Σ. του ΚΤΕΛ , λαμβάνεται ως βάσις εφαρμογής της παρούσης παραγράφου και δια τας τυχόν μεταγενεστέρας χορηγήσεις τοιούτων αδειών και μέχρις ολοκληρώσεως του έργου της αποκαταστάσεως των αγόνων αυτοκινητιστών του οικείου Νομού. «Τ’ ανωτέρω δεν ισχύουν δια τους νομούς της περιοχής «Ε», ως και του νομού Γρεβενών, εις τους οποίους δια την συμπλήρωσιν ακεραίας μονάδος λεωφορείου αυτοκινήτου θα εφαρμόζεται η διαδικασία του άρθρου 27 του Ν. 588/77. Δι’ ας περιπτώσεις δεν έχουν εκδοθεί άδειαι κυκλοφορίας λεωφορείων αυτοκινήτων κατ’ εφαρμογήν των προ της παρούσης αποφάσεων του Υπουργείου, «περί αποκαστάσεως αγόνων αυτοκινητιστών», δέον όπως εφαρμοσθή η ανωτέρω διάταξις δια τας εν αυτή αναφερομένας περιοχάς.» Αι ανωτέρω εντός « » διατάξεις προσετέθησαν δια της παρ. 4 απόφ. Δ-20177/2208 της 12/24 Αυγ. 1977 (ΦΕΚ Β΄ 801). δ)Μέχρι θέσεως εις κυκλοφορίαν νέου αυτοκινήτου κατά τα ανωτέρω, το εξυπηρετούν την άγονον γραμμήν αυτοκίνητον θα εξακολουθή κυκλοφορούν ως μέχρι σήμερα εγένετο, ανεξαρτήτως του ότι η γραμμή αύτη εχαρακτηρίσθη ως υπεραστική και εν ουδεμιά περιπτώσει πέραν των προθεσμιών της παραγρ. 4α. (Αντί για τη σελ. 312,735(ε) Σελ. 312,735(ζ) Τεύχος 762-Σελ. 75 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.116 ε)Λεωφορεία αυτοκίνητα εκτελούντα συγκοινωνίαν επί αγόνων γραμμών, εγκεκριμένου ή παραμφερούς τύπου Ε΄ αφ’ όσον επιθεωρούμενα τυγχάνουν κατάλληλα προς περαιτέρω κυκλοφορίαν δύνανται να κυκλοφορήσουν ως έχουν, εντασσόμενα εις τα ΚΤΕΛ κατά τ’ ανωτέρω αναφερόμενα, της κυκλοφορίας περιοριζομένης εντός των οικείων Νομών και των ομόρων τούτων, πλην Αττικής και Θεσ/νίκης, μόνον των τοιούτων του παρεμφερούς τύπου Ε΄. Εις την περί εντάξεως τούτων εις τα ΚΤΕΛ απόφασιν καθορίζονται και τα ποσοστά συμμετοχής των συμπραττόντων κατά τ’ ανωτέρω οριζόμενα. (Το τελευταίο εδάφιο της περιπτ. ε΄που είχε προστεθεί με την 19677/1834/1978 (ΦΕΚ Β΄639) απόφ. Υπ. Συγκοινωνιών, καταργήθηκε από την 31600/2033/1980 απόφ. Υπ.Συγκοινωνιών (κατωτ.αριθ.134). στ)Τα νεοεντασσόμενα αυτοκίνητα εις την δύναμιν των ΚΤΕΛ, είτε υπό των ιδίων των ιδιοκτητών αυτών, είτε από κοινού μετά των ΚΤΕΛ εκτελούν το αυτό έργον με τα λοιπά λεωφορεία τούτων, άνευ ουδεμιάς διακρίσεως. 5.Εξυπηρέτησις αγόνων γραμμών: α)Τα ΚΤΕΛ αναλαμβάνοντα από της ενάρξεως ισχύος της παρούσης,κατόπιν αποφάσεως του οικείου Νομάρχου,την επί αγόνων γραμμών εξυπηρέτησιν της συγκοινωνίας, υποχρεούνται όπως θέτουν εις κυκλοφορίαν αυτοκίνητα προσφόρου τύπου, δια την εξυπηρέτησιν τυχόν νέων γραμμών χαρακτηριζομένων υπό του οικείου Νομάρχου ως αγόνων και δια την εξυπηρέτησιν υφισταμένων αγόνων γραμμών, εξ ων αποσύρονται τα εν αυταίς διενεργούντα συγκοινωνίαν αυτοκίνητα, είτε διότι δεν υφίστανται αι προϋποθέσεις εντάξεως αυτών εις τα ΚΤΕΛ, είτε δι’ ετέρους λόγους.Μέχρι της προμηθείας υπό των ΚΤΕΛ των κατωτέρω περιγραφομένων αυτοκινήτων δια την εξυπηρέτησιν των κατοίκων των αγόνων περιοχών, δύναται ο Νομάρχης να δρομολογή προσωρινώς οιασδήποτε κατηγορίας αυτοκίνητον, κατάλληλον δια τον δι’ ον προορίζεται σκοπόν άνευ δημιουργίας δικαιώματός τινος υπέρ του ιδιοκτήτου ή του αυτοκινήτου προς περαιτέρω κυκλοφορίαν δι’ εντάξεώς του εις το ΚΤΕΛ. β)Τα τιθέμενα εν κυκλοφορία αυτοκίνητα προς εξυπηρέτησιν αγόνων γραμμών, δύνανται να είναι οιασδήποτε κατηγορίας και τύπου, εγκεκριμένου ή μη, ήτοι λεωφορεία καινουργή ή μεταχειρισμένα επιβατηγά ή καταλλήλως διασκευασμένα φορτηγά, εφ’ όσον επιθεωρούμενα παρά της αρμοδίας Υπηρεσίας Συγκοινωνιών, ήθελον κριθή κατάλληλα από απόψεως ασφαλείας, εμφανίσεως και ικανότητος δια την μεταφοράν προσώπων και φορτίων ή μόνον προσώπων, δια τον δι’ ον προορίζονται σκοπόν. Σελ. 312,736(ζ) Τεύχος 762-Σελ. 76 Ειδικώς προκειμένου περί διασκευασμένων φορτηγών αυτοκινήτων ο αριθμός των επιβατών και το βάρος του επιτρεπομένου προς ταυτόχρονον μεταφοράν φορτίου καθορίζονται ως κάτωθι: Ωφελ. φορτ. κατά την     Άριθμός θέσεων         Φορτίον το υποάδειαν κυκλ/ρίας            επιβατών μέχρις 8        λειπόμενον του  μέχρις 1 τόννου            (αναλόγως χωρητικό-     ωφελ. φορτίου.                    τητος αμάξης)  1 μέχρι 2                  10                       «           « 2     «    4                  13                       «           « 4 μέχρι 5                  17                       «           « 5 και άνω                 20                       «           « γ.(Το εδάφ. γ΄, όπως είχε αντικατασταθεί από την 19677/1834/7-27 Ιουλ. 1978 (ΦΕΚ Β΄639) απόφ. Υπ. Συγκοινωνιών, καταργήθηκε από την 31600/2033/9-17 Σεπτ. 1980 (ΦΕΚ Β΄ 918) απόφ. Υπ. Συγκοινωνιών (κατωτ. αριθ. 134). 6.Χαρακτηρισμός αγόνων γραμμών. α)Ο χαρακτηρισμός γραμμής τινός ως αγόνου δια την εν αυτή εκτέλεσιν συγκοινωνίας επί κομίστρω κατ’ επιβάτην, ενεργείται δι’ αποφάσεως του οικείου Νομάρχου, εκδιδομένης μετά γνώμην της αρμοδίας Τεχνικής Υπηρεσίας περί της βατότητος της οδού, των προϋποθέσεων ασφαλούς κυκλοφορίας εν αυτή και του καταλλήλου δια την διεξαγωγήν συγκοινωνίας τύπου αυτοκινήτου και εν πάση περιπτώσει βάσει των ισχυουσών διατάξεων του καθ’ ύλην αρμοδίου Υπουργείου Δημοσίων Έργων, περί της συνδρομής των προϋποθέσεων της βατότητος και ασφαλούς κυκλοφορίας καταλλήλου αυτοκινήτου επί τοιούτων οδών. β)εις περίπτωσιν καθ’ ην δεν χαρακτηρίζεται ολόκληρος η άγονος γραμμή ως υπεραστική τοιαύτη, τότε τα εκτελούντα την άγονον συγκοινωνίαν αυτοκίνητα, εξακολουθούν να εξυπηρετούν ταύτην ως και πρότερον, μέχρι χαρακτηρισμού ολοκλήρου της γραμμής ταύτης ως υπεραστικής. 21.Ζ.α.116 Κοινά Ταμεία Εκμεταλλεύσεως Λεωφορείων (ΚΤΕΛ) 7.Γενικά α)Αι υποβληθείσαι αιτήσεις, μετά τον χαρακτηρισμόν αγόνου λεωφορειακής γραμμής ως υπεραστικής τοιαύτης, δι’ αποκατάστασιν των εκτελούντων συγκοινωνίαν ταύτην αυτοκινητιστών, κρίνονται κατά τας διατάξεις της παρούσης, εφ’ όσον δεν έχει εκδοθή η σχετική άδεια κυκλοφορίας του εντασσομένου εις το οικείον ΚΤΕΛ προς αποκατάστασιν λεωφορείου αυτοκινήτου, κατόπιν αιτήσεως των ενδιαφερομένων υποβαλλομένης εντός ανατρεπτικής προθεσμίας δύο μηνών από της δημοσιεύσεως της παρούσης. β)Οι προς αποκατάστασιν αυτοκινητισταί οι οποίοι δι’ οιονδήποτε λόγον δεν υπέβαλον εις τας οικείας Νομαρχίας τα δικαιολογητικά των, δια να αποκατασταθούν εντός των προθεσμιών των οριζομένων δια της υπ’ αριθ. 19590/3567/75 αποφάσεως ημών, δύνανται εντός τριών μηνών από της δημοσιεύσεως της παρούσης να υποβάλλουν ταύτα εις τας οικείας Νομαρχίας δια την περί ης πρόκειται αποκατάστασίν των.  γ)Δια τον υπολογισμόν του χρόνου κυκλοφορίας των ως είρηται αυτοκινήτων θα λαμβάνηται ως αφετηρία η 1η Ιανουαρίου εκάστου έτους, καθ’ ο εξεδόθη η υπουργική ή νομαρχιακή απόφασις, περί εκτελέσεως συγκοινωνίας επί αγόνου γραμμής και ως λήξις η 31η Δεκεμβρίου του ιδίου έτους, αποδεικνυομένης της εκτελέσεως της συγκοινωνίας εξ επισήμων εγγράφων των αρμοδίων Υπηρεσιών Συγκοινωνιών, Αστυνομικών Αρχών ή Κοινοτικών τοιούτων. δ)Εις περίπτωσιν καθ’ ην άγονος οδική γραμμή εκτείνεται πέραν των ορίων ενός νομού και χαρακτηρισθή αύτη ως υπεραστική τοιαύτη, τότε η αποκατάστασις του εξυπηρετούντος συγκοινωνιακώς την γραμμήν αυτήν αυτοκινητιστού πραγματοποιείται δια κοινής αποφάσεως των οικείων κατά περίπτωσιν Νομαρχών. Το προς ένταξιν λεωφορείον αυτοκίνητον προστίθεται εις την δύναμιν του ΚΤΕΛ του νομού εκείνου όπου υφίσταται το μεγαλύτερον τμήμα της αγόνου γραμμής λαμβανομένων υπ’ όψιν των προς ένταξιν στοιχείων του ΚΤΕΛ εις ο εντάσσεται. ε)Οι, βάσει της παρούσης, αποκαθιστάμενοι άγονοι αυτοκινητισταί, έχουν δικαίωμα ψήφου εις πάσας τας Γενικάς Συνελεύσεις των μετόχων του ΚΤΕΛ βάσει των διατάξεων του Ν.Δ. 102/73. στ)Από της ενάρξεως της ισχύος της παρούσης εις τας περιοχάς εις ας δεν υφίστανται ΚΤΕΛ εξακολουθεί εφαρμοζομένη η υπ’ αριθ. 156554/69 απόφασις του Υπουργείου, εις τας λοιπάς δε εφαρμόζονται αι διατάξεις του Ν.Δ/τος 102/73 και αι βάσει αυτού ισχύουσαι αποφάσεις ως προς την χορήγησιν νέων αδειών κλπ., ως και η υπ’ αριθ. 156554/69 απόφασις καθ’ ο μέρος αφορά τους περιορισμούς κυκλοφορίας των αυτοκινήτων τούτων. ζ)Από της ενάρξεως της ισχύος της παρούσης καταργούνται αι υπ’ αριθ. Δ/19333/2562/74, Δ/28618/3704/74, Δ/3535/590/75, Δ/9109/1555/75, Δ/650/68/76 και Δ/19590/3567/75 αποφάσεις ημών. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως.

[Source: greek_legal_code_raptarchis | Tokens: 14851]